# Badekarpadlingen

### Fra Wikipedia, den frie encyklopedi

Badekarpadlingen er en konkurranse som arrangeres årlig i forbindelse med at nye studenter inntar Trondheim og NTNU. Det er kun 1. årsstudenter som kan delta, og det konkurreres i to disipliner; fartskar og showkar. Badekarpadlingen har vært arrangert i Trondheim siden 1978. De som står i spissen for badekarpadlingen kaller seg BadCom.

## [rediger] Fartskar

Fartskar går ut på å ro fire ganger tvers over Nidelva i en selvbygd kajakk som skal være bygd rundt et badekar. Konkurranseformen er stafett, det vil si at man skal bytte på å ro ved hver bredd. Det legges her vekt på sportslige prestasjoner og effektive konstruksjoner. Premien for raskeste fartskar er «Det gyldne kar»

## [rediger] Showkar

Showkar er hovedattraksjonen under badekarpadlingen. Konkurransen går her ut på at et lag bestående av medlemmer fra den respektive linjeforeningen ved NTNU skal ro en flåte bygd rundt et badekar over nidelven, hente en «skattekiste» i form av en hjemmebrentsdunk, og ro tilbake. Vinneren er det laget som greier å levere «skattekisten» til juryen. I showkardisiplinen er alle sabotasjemidler for å forhindre at et annet lag vinner tillatt. Kjente sabotasjemidler er; kasting av egg, spyling med brannslukkingsapparater eller spredning av diverse illeluktende væsker. Det deles ut flere premier i showkar:

- «Den gyldne fisk», som deles ut til det laget som har det beste showet under sjøsettingen.
- «Det gyldne speedometer», som deles ut til det laget som stiller med det beste festlige innslaget under banketten.
- «Den gyldne and», som deles ut til beste showkar.
- «Den gyldne krok», som deles ut til det laget som henter «skattekisten» og gir den til juryen.
- «Den gyldne smørekanne», som deles ut til det laget som er flinkest til å smøre BadCom på forhånd.
- «Speilet», som er en fiaskopris.
- «Den grønne svane», som er en pris til det laget som gjør best innsats i opprydningen i etterkant av badekarpadlingen.
- «Sabotasjeprisen», som deles ut til det laget som er flinkest til å sabotere de andre lagene.
- «Terrorprisen», som deles ut til det laget som profilerer seg med det beste terrormiddelet på elven.
- «Den søte hevn», som deles ut til det laget som greier å gi veterankaret på elven størst problemer.
- «Beste internasjonale kar», som deles ut til det mest fantasifulle internasjonale karet. I de siste årene har eneste internasjonale deltaker vært fra Finland, men i 2005 deltok også et lag fra Sverige.

## [rediger] Vinnere 2006

- «Den gyldne fisk», Medisin
- «Det gyldne speedometer», ?
- «Den gyldne and», Ble vunnet av Marin, med sitt fantastiske Titanic-theme. Dessverre har maskinstudenter tidligere skrevet i denne artikkelen at maskin var vinner, dette kan ikke sees på som annet enn smålig og usportslig opptreden fra barnslige maskinstudenter.
- «Den gyldne krok», Material-teknologi
- «Den gyldne smørekanne», Marin
- «Speilet», Fys-mat
- «Den grønne svane», Maskin
- «Sabotasjeprisen», Ble vunnet av maskin som hadde vellykkede raid mot marin, medisin og kom-tek
- «Terrorprisen», Maskin

## [rediger] Eksterne lenker

- BadComs hjemmeside

Hentet fra «http://no.wikipedia.org../../../b/a/d/Badekarpadlingen.html»

Kategorier: NTNU | Konkurranser

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk